Hvad er EU-Kommissionens rolle?

EU-Kommissionen er EU's politisk uafhængige udøvende organ.

Kommissionen består af 28 medlemmer, herunder formanden og næstformændene, og den sidder fem år ad gangen.

Den kan foreslå ny lovgivning, den styrer EU’s politikker og fordeler EU-finansieringen, den håndhæver EU-retten og den repræsenterer EU internationalt i flere forskellige henseender.

Hvis et land eller en virksomhed ikke overholder EU-lovgivningen, kan Kommissionen komme med henstillinger, trække dem i retten og i sidste ende få EU-Domstolen til at idømme et land eller en virksomhed bøder.